


Prilog 1. Izmjenama i dopunama Financijskog plana Dječjeg vrtića Kotoriba za 2026. god.


DJEČJI VRTIĆ KOTORIBA


OBRAZLOŽENJE UZ 1. IZMJENE  FINANCIJSKOG PLANA
 ZA  RAZDOBLJE 2026. – 2028. GODINE

DJELOKRUG RADA I OBRAZLOŽENJE PROGRAMA DJ. VRTIĆA

Dječji vrtić Kotoriba osnovan je Odlukom Općinskog vijeća Općine Kotoriba, 6. veljače 1998. godine kao predškolska javna ustanova sa svojstvom pravne osobe.
Dječji vrtić Kotoriba javna je ustanova koja u okviru djelatnosti ranog i predškolskog odgoja i naobrazbe ostvaruje programe odgoja, naobrazbe, prehrane i socijalne skrbi djece rane i predškolske dobi od navršene jedne godine života do polaska u osnovnu školu.
Dječji vrtić Kotoriba od 2012. godini na temelju prijedloga Upravnog vijeća Dječjeg vrtića, a na temelju Odluke o mjerilima i kriterijima za financiranje redovnog programa Dječjeg vrtića Kotoriba koju je donijela Općina Kotoriba provodi cjelodnevni 10-satni redovni vrtićki program  (dvije skupine –mlađa i starija), a od rujna 2019. godine odvija se 10-satni redoviti jaslički program.
Pedagoška godina započinje 1.9.2024. godine, a završava 31. kolovoza 2025. godine te od 1.9.2025. – 31. kolovoza 2026. godine.
 Sudjelovanje (udio) roditelja-korisnika usluga u ekonomskoj cijeni iznosi od 1.1.2021. godine je  30%, a Općina Kotoriba sufinancira 70 %. Roditelji koji zadovoljavaju uvjete prema članku 5. Odluke o mjerilima i kriterijima za financiranje redovnog programa i prema članku 1. Izmjene Odluke o mjerilima i kriterijima za financiranje redovitog  programa u Dječjem vrtiću Kotoriba kad oba djeteta istih roditelja  istovremeno borave u Dječjem vrtiću za drugo dijete ostvaruju olakšicu  u iznosu od 50% od udjela roditelja odnosno 17,50% ekonomske cijene, ako ne koriste rodiljni ili roditeljski dopust. Ovom odredbom o olakšici za drugo dijete istih roditelja nastoji se postići da roditelji i drugo dijete koje nije predškolsko upišu u dječji vrtić, radi dobrobiti djeteta i roditelja s jedne strane te radi poboljšanja financijskog stanja dječjeg vrtića s druge strane. Ekonomska cijena od 01. siječnja 2023. godine iznosi 280,00 eura (2.109,66 kuna- prema fiksnom tečaju za konverziju 1 EUR=7,53450 KN) za 10-satni primarni program ranog i predškolskog odgoja i 346 eura (2.109,66 kuna – prema fiksnom tečaju za konverziju 1 EUR=7,53450 KN) za program jasličke skupine.
Na temelju članka 3. Odluke o mjerilima i kriterijima za financiranje redovitog programa u Dječjem vrtiću Kotoriba, Upravno vijeće dječjeg vrtića Kotriba uz suglasnost načelnika Općine Kotoriba donijelo je Odluku o visini ekonomske cijene smještaja djece u Dječji vrtić Kotoriba. Ekonomska cijena od 01. siječnja 2025. godine 400,00 eura za smještaj djece u 10- satni primarni program ranog i predškolskog odgoja i obrazovanja u mješovitim skupinama i 470,00 eura za smještaj djece u 10- satni program jasličke skupine. Sudjelovanje (udio) roditelja-korisnika usluga u ekonomskoj cijeni iznosi od 01.01.2025. godine 20%, a Općina Kotoriba sufinancira 80%. 
Broj djece varira ovisno o upisu/ispisu tijekom pedagoške godine. Trenutno je upisano 77 djece od kojih je jedno dijete izvan područja Općine te financiranje boravka podmiruju roditelji i lokalna jedinica prema Odluci o sufinanciranju troškova boravka djece u dječjim vrtića izvan područja Općine. 
Od navedenog broja djece dječji vrtić pohađa 10 djece romske nacionalne manjine te za njih Ministarstvo znanosti i obrazovanja sufinancira  roditeljski udio boravka djece u vrtiću.
Ministarstvo znanosti i obrazovanja sufinancira obvezan program predškole za djecu predškolske dobi i za djecu predškolske dobi s teškoćama.
Vrtić nije u sustavu PDV-a.

 ZAKONSKE I DRUGE PRAVNE OSNOVE:
-Zakon o predškolskom odgoju i naobrazbi,
-Zakon o ustanovama ,
-Državni pedagoški standard predškolskog odgoja i naobrazbe i njegove Izmjene,
-Zakon o radu,
-Zakon o zaštiti na radu,
-Zakon o zaštiti od požara,
-Opća uredba o zaštiti podataka,
-Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću
-Zakon o hrani
-Zakon o higijeni hrane i mikrobiološkim kriterijima za hranu
-Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću
- Pravilnik o radu Dječjeg vrtića 
-Statut Dječjeg vrtića Kotoriba.
Financijsko-računovodstvene i pravne poslove za Dječji vrtić Kotoriba osigurava osnivač.
Izmjene i dopune financijskog plana izrađene su sukladno Uputi za izradu prijedloga financijskih planova proračunskih korisnika Općine Kotoriba za razdoblje 2026.-2028. godine, a temelji se na važećoj ekonomskoj cijeni i planiranom broju djece.
Izmjene i dopune  financijskog plana donosi Upravno vijeće Dječjeg vrtića na propisanoj razini Ekonomske klasifikacije, odnosno na razini podskupine- trećoj razini financijski plan, odnosno na razini skupine-drugoj razini projekcije. 
Usvajanje Izmjena i dopuna  financijskog plana na višoj razini ekonomske klasifikacije jedan je od  ključnih mehanizama koji proračunskim korisnicima daje određene fleksibilnosti u njegovom izvršavanju jer je proračunski korisnik odgovoran za provođenje  svojih programa ali u skladu s usvojenim proračunom i financijskim planom.
Izmjene i dopune  financijskog plana su konsolidirane budući da su svi prihodi i rashodi u Proračunu Općine Kotoriba.

PRIHODI I PRIMICI

Ukupni planirani prihod u odnosu na plan je manji te iznosi 426.500,00 eura, a to su prihodi iz proračuna Općine za financiranje redovite djelatnosti u iznosu od 338.700,00 eura, prihodi sufinanciranja cijena usluga smještaja djece -prihodi od roditelja u iznosu od 82.900,00 eura, donacije te ostali prihodi. Prihodi su namjenjeni financiranju boravka djece u dječjem vrtiću, podmirenje troškova poslovanja, energenata, plaće djelatnika te prihodi za financiranje rashoda za nabavu nefinancijske imovine. Planirana su sredstva od Ministarstva znanosti i obrazovanja za didaktiku u iznosu od 3.000,00 eura.
Prihodi su smanjeni u odnosu na plan jer se odgađa rekonstrukcija Dječjeg vrtića. 




RASHODI I IZDACI

Rashodi poslovanja obuhvaćaju rashode za zaposlene, materijalne i financijske rashode te rashode za nabavu nefinancijske imovine. Rashodi za zaposlene u 2026. godini iznose 369.500,00 eura te uključuju plaću, doprinos na plaću i ostale naknade za zaposlene. Smanjeni su zbog isteka ugovora o radu jedne djelatnice te upisa manjeg broja djece. Materijalni rashodi iznose 51.700,00 eura te su viši zbog viših rashoda za materijal i energiju, rashode za usluge i ostale nespomenute rashode.
Financijski rashodi odnose se na Bankarsi promet i usluge platnog prometa te zatezne kamate. Bankarski promet i usluge planog prometa iznose 0 eura jer je Dječji vrtić zatvorio svoj bankovni račun zbog riznice i objedinjene glavne knjige. 
Zatezne kamate iznose 1.41 eura.
Rashodi za nabavu nefinancijske imovine planirani su u iznosu 5.300,00 eura, smanjeni su u odnosu na plan zbog odgode rekonstrukcije Dječjeg vrtića.


NAZIV PROGRAMA	
1001 DNEVNI BORAVAK DJECE U DJEČJEM VRTIĆU
1001A100001 Redovna djelatnost
Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i posredno, kvaliteti njegova obiteljskog života.
Potrebno je osigurati sredstva za izdatke za zaposlene te materijalne i financijske rashode za potrebe djelatnosti sukladno standardima u redovitim programima u dječjem vrtiću u 10-satnom trajanju.
U vrtiću je zaposleno 12 djelatnika na puno radno vrijeme, od toga 9 odgojitelja i 3 pomoćna osoblja dok ravnateljica                                                                          obavlja poslove ravnatelja 4 sata dnevno, a 4 sata poslove odgojitelja. Trenutno je jedna djelatnica na porodiljnom dopustu.
Odgajatelji obavljaju svoje poslove u ukupnom 40 satnom tjednom rasporedu, od toga 27,5 sati  u neposrednom radu s djecom te 12,5 sati ostali poslovi. Odgojitelji se mijenjaju po smjenama. 
Radno  vrijeme kuharice i čistačica je 40 sati tjedno.
U redovitom 10-satnom programu zadovoljavaju se potrebe i interesi djece, kao i potrebe njihovih roditelja. Program potiče cjelovit razvoj osnovnih funkcija, sposobnosti i mogućnosti djeteta.
Program predškole dijelom sufinancira MZOS. Program predškole nije organiziran u popodnevnim satima, već su djeca uključena u redovne programe vrtića. Sukladno Izmjenama zakona o predškolskom odgoju i obrazovanju, program predškole  je obvezan za svu djecu u godini prije polaska u školu.
Kraći program ranog učenja engleskog jezika počeo se odvijati početkom pedagoške godine 2012/2013. i u cijelosti financiraju roditelji. Potrebna je stalna kontrola ispravnosti hrane Zavoda za javno zdravstvo te sanitarni pregled djelatnika. Planiran je daljnji nastavak ranog učenja engleskog, obogaćivanje programa vrtića kraćim programima te promocija rada vrtića i djelatnosti ranog i predškolskog odgoja i obrazovanja, a već spomenutim ulaganjem  u nabavu didaktike stvorit će se uvjeti za veći razvoj  motorike, znanja i sposobnosti djeteta. 
U članku 30. Zakona o proračunu, vrtić je obvezan u svom obrazloženju financijskog plana definirati ishodište i pokazatelje na kojima se zasnivaju izračuni i ocjene potrebnih sredstava za provođenje programa te dati izvještaj o postignutim ciljevima i rezultatima programa temeljenim na definiranim pokazateljima uspješnosti u prethodnoj godini.

U ovim 1. Izmjenama i dopunama Financijskom planu Dječjeg vrtića Kotoriba za 2026. godinu planirani su sljedeći prihodi i rashodi:

Planirani izvori financiranju su:
	Opći prihodi i primici:
	

	Općina Kotoriba
	                                                         338.700,00 € 

	Sufinanciranje cijene usluga- roditeljski dio
	82.900,00 € 

	Ostali prihodi:
	

	Tekuće pomoći iz državnog proračuna
	                                                              3.000,00 € 

	Tekuće donacije fizičkih osoba
	                                                                 100,00 € 

	Tekuće donacije od trg.društava
	200,00 €

	Kapitalne donacije od neprofitnih organizacija
	600,00 €

	Ostali prihodi
	                                                                1.000,00 € 

	
	                                        426.500,00 € 



	Planirani  rashodi za zaposlene:
	

	plaće za zaposlene + doprinos za obvezno zdravstveno
	338.500,00 €

	ostali rashodi za zaposlene
	31.000,00 €

	naknade troškova zaposlenima
	3.000,00 €

	Planirani materijalni rashodi:
	

	rashodi za materijal i energiju
	30.700,00 €

	rashodi za usluge
	12.000,00 €

	ostali nespomenuti rashodi poslovanja 
	6.000,00 €

	Zatezne kamate
	1,41 €

	Planirani rashodi za nabavu nefinancijske imovine:
	

	uredska oprema i namještaj
	400,00 €

	komunikacijska oprema
	100,00 €

	oprema za grijanje, ventilaciju i hlađenje
	                                             4.500,00 € 

	ostala oprema 
	200,00 €

	ulaganje u računalne programe
	100,00 €

	
	426.501,41 €



Preneseni višak poslovanja iz 2025. godine je 1,41 eura te je uvršten u planirane rashode 2026. godine.
Prema Financijskom planu za 2026. godinu povećani su rashodi u dijelu plaća za zaposlene zbog povećanja plaća djelatnika, ali su u 1. izmjenama i dopunama financijskog plana smanjeni rashodi za plaće djelatnika zbog isteka ugovora o radu djelatnice te su s time i smanjeni rashodu u djelu plaća. Povećani su rashodi za materijal i energiju, zbog povećanje cijena energenata, roba, usluga i namirnica. Povećane su usluge tekućeg i investicijskog održavanja, zbog usluge servisa i čišćenja sustava hlađenja, servis i ispitivanje plinskih trošila, ispitivanje sustava za dojavu požara, aparata za gašenje i slično koje je potrebno odraditi ove godine.  Planirana je nova centrala za vatrodojavu jer je stara u kvaru te su zbog toga planirani veći rashodi za nabavu nove centrale.

SREDSTVA ZA REALIZACIJU PROGRAMA 

Sredstva za plaće zaposlenih planirana su u skladu s brojem zaposlenih s osnovicom i koeficijentom radnih mjesta.
Materijalni i financijski troškovi planirani su na osnovi realnih troškova.  
Ukupan iznos planiranih sredstava planiran je sukladno broju trenutno upisane djece. 
Odgovorna osoba za realizaciju programa je Ravnateljica Dječjeg vrtića Kotoriba.

POKAZATELJ USPJEŠNOSTI

-zadovoljene su potrebe djece za hranom, njegom, didaktičkim materijalom i materijalnim okruženjem. 
-kod djece se potiče sposobnost za istraživanjem, stvaranjem, zaključivanjem i samostalnošću te razvoj svih sposobnosti svakog djeteta i osiguravanje jednakih mogućnosti svoj djeci.
-zadovoljeno je stručno osposobljavanje odgojitelja organiziranjem stručnih radionica za odgojitelje,
-kraći program ranog učenja engleskog jezika odvija se od 2012. godine,
-otvorenost i susretljivost prema roditeljima kao partnerima koji aktivno participiraju u odgojno-obrazovnom procesu,
-prepoznatljivost u lokalnoj zajednici.
-otvorenost prema stalnom propitivanju i istraživanju odgojno-obrazovne prakse u cilju poboljšanja kvalitete rada, prema promjenama, novim idejama i metodama rada,
-održavanje postrojenja, opreme te objekata vrtića,
-stalna kontrola ispravnosti hrane od strane Zavoda za javno zdravstvo Međimurske županije i primjena HACCAP sustava.

PROJEKCIJA 2027.- 2028.		
Projekcije za 2027. godinu i 2028. godinu izrađene su na temelju Financijskog plana za 2026. godinu.
Plan je rađen sukladno uputama ravnateljice Dječjeg vrtića Kotoriba.
Obrazloženje izradila Aleksandra Novak.

